Dimpués de l'atentato de Sarajevo de 1914 organizato por serbios. Austria-Hongría adreza un ultimatum a Serbia, y li declara a guerra o 27 de chulio. O Imperio Ruso apoya a Serbia y encomienza a primera Guerra Mundial. Os serbios no resisten que a lo principio, y reblan. En noviembre de 1914 ya no controlan Belgrado, pero en aviento lo reconquieren. Bulgaria entra en a guerra pa anexionar-se Macedonia, y esto fa que os serbios ya no puedan defender-sen. O exercito serbio se retira t'Albania y ye evacuato por os aligatos en Corfú, pa ser adrezatos a lo frent d'Orient dende chulio de 1916. O frent d'orient se creba en setiembre de 1918, y Austria-Hongría se rinde o 3 de noviembre. L'1 d'aviento de 1918 Aleixandre Karadjordjevic proclama a formación d'o  Reino d'os serbios, crovates y eslovens.